Részletes indokolás

A szociális igazgatásról és szociális ellátásokról szóló 1993. évi III. törvény 134/E. §-a alapján a települési önkormányzat képviselő-testülete a települési támogatás megállapításának, kifizetésének, folyósításának, valamint felhasználása ellenőrzésének szabályairól szóló rendeletét legkésőbb 2015. február 28-áig meg kell alkotnia.
A rendelet bevezető részében kerültek felsorolásra azok a jogszabályhelyek, amelyek a rendelet alkotására hatalmazták fel az önkormányzat képviselő-testületét.
Az 1. §-ban a rendelet hatálya került megfogalmazásra.
A 2. §-ban felsorolásra került, hogy mely ellátások kerültek a rendeletben szabályozásra.
Felsorolásra kerültek a szociális és gyermekjóléti szolgáltatások, valamint a 2. § tartalmazza a pénzbeli és természetbeni szociális ellátás formájában is nyújtható ellátások körét.
Az Szt. a hatáskört a Képviselő-testületre telepíti, aki annak gyakorlását átruházhatja az Mötv. 41., § (4) bekezdése alapján. Tekintettel a jogszabályi felhatalmazásra és a célszerűségre, a rendeletben azon hatásköröket, melyek gyors intézkedést igényelnek, javasolt polgármesterre átruházni. A pénzbeli és természetbeni ellátások közül az átruházott hatáskörök külön rendeletben – a Szervezeti és Működési Szabályzatban – kerülnek szabályozásra. A 3. § (3) és (4) bekezdése a szociális szolgáltatások biztosításáról szól.

A 4. § a rendeletben alkalmazandó fogalmakat határozza meg, melyeket az Szt. kötelezően előír.
Az 5.; 6.és 7. §-okban került meghatározásra a kérelmek benyújtásának módja, a szociális szolgáltatások igénybevétele iránti eljárás menete, a támogatások kifizetésének módja.  

A 8. §  a jogosulatlanul igénybe vett ellátás megtérítésére vonatkozó szabályokat  tartalmazza.
A 9. § az adatkezelési előírásokról rendelkezik.
A 10. §-ban a települési  ápolási díjra vonatkozó feltételek kerültek megállapításra.
A 11. § rendelkezik a gyógyszertámogatás igénylésének feltételeiről.
A 12. § szabályozza le a lakhatással kapcsolatos kiadásokhoz nyújtott támogatás feltételeit.
A 13. § a rendkívüli települési támogatás benyújtásának feltételeit, a 14. § az elhunyt személy eltemettetéséhez való hozzájárulásként fizetett rendkívüli települési támogatás feltételeit szabályozza.
A 15. § rendelkezik a rendkívüli gyógyszertámogatásról, a 16. § a gyermekek tanulmányainak támogatásáról és a 17. § szabályozza az újszülöttek hozzátartozóinak egyszeri támogatását.
A 18. § rendelkezik a köztemetésről.
A 19. § a pénzbeli ellátás helyett természetben nyújtott ellátások köréről rendelkezik.
A 20. § a Gyermekjóléti szolgáltatás és Gyermekjóléti Szolgálat biztosítását szabályozza.
A 21. § fogalmazza meg az étkeztetést, a 22. § a házi segítségnyújtást és a 23. § a családsegítést.
A 24. § a rendelet hatálybalépését szabályozza.







